
Anexa nr. 4 la HCL nr. 20/2023

CONTRACT
de închiriere a suprafeţelor de pajişti aflate în domeniul public al comunei I.L. Caragiale

I. Părţile contractante
1. Între comuna I.L. Caragiale cu sediul in sat Ghirdoveni, str. Principală, nr. 1208, judetul Dâmbovița, Cod 
poștal: 137255, Tel.:+4 0245 660332, Fax: +4 0245 660423 email: primariacaragiale@gmail.com, având codul de înregistrare fiscală : 4402604, cont deschis la Trezoreria Moreni nr. RO06TREZ2745006XXX000034 reprezentat legal prin primar,  Adrian                                    NĂSTASE, în calitate de proprietar
si
2.  	,   cu   exploataţia*)   în   localitatea
 	str.			, nr.       , bl.        , sc.        , et.        , ap.      , judeţul Dâmbovița, având CNP/CUI					, nr. din Registrul naţional al exploataţiilor (RNE) _	/	/		, contul nr.		, deschis la						,      telefon			,     fax
 	,    reprezentată    prin	,    cu    funcţia    de
 	, în calitate de chirias,

*) În cazul formei asociative se completează de către reprezentantul legal al acesteia cu datele
exploataţiilor membrilor formei asociative.

la data de	,
la sediul chiriasului (alt loc, adresa etc.)	,
în temeiul prevederilor OUG nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare, ale HG nr. 1064/2013 privind aprobarea Normelor metodologice pentru aplicarea prevederilor OUG nr. 34/2013, cu modificările şi completările ulterioare, ale Ordinului nr. 544/2013 privind metodologia de calcul al încărcăturii optime de animale pe hectar de pajişte, ale Ordinului nr.407/2051/2013 pentru aprobarea contractelor cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, ale OUG nr. 57/2019 privind codul administrativ, cu modificările şi completările ulterioare, precum şi al Hotărârii Consiliului Local al comunei I.L. Caragiale  nr.          /	, s-a încheiat prezentul contract de închiriere.

II. OBIECTUL CONTRACTULUI

1. Obiectul prezentului contract îl constituie închirierea pajiştii aflată în domeniul public al comunei I.L. Caragiale pentru păşunatul unui număr de ................. animale din specia ............................, situată în blocul fizic........, tarla ........., în suprafaţă de ..............ha, identificată în schiţa anexată care face parte din prezentul contract.
2. Predarea-primirea obiectului închirierii, se efectuează pe bază de proces-verbal în termen de 5 zile de la data semnării contractului, proces-verbal care devine act adițional al acestuia.
3. Categoriile de bunuri, ce vor fi utilizate de locatar, în derularea închirierii sunt urmatoarele:
a) Bunuri de retur care revin de plin drept, gratuit si libere de orice sarcini, locatorului, la expirarea contractului: suprafaţa de păşune ce face obiectul contractului de inchiriere.
b) Bunuri de preluare care la expirarea contractului, pot reveni locatarului în măsura în care acesta din urmă îşi manifestă intenţia de a le prelua, în schimbul plăţii unei compensaţii, egale cu valoarea
contabilă actualizată, conform caietului de sarcini: imobile construcţii edificate pe suprafaţa de păşune închiriată .
c) Bunuri proprii care la expirarea contractului de închiriere, rămân în proprietatea locatarului: animale, bunuri mobile folosite pe perioada închirierii .
4. La încetarea contractului de închiriere, din orice cauză, bunurile prevăzute la pct. 3. lit. a) se vor repartiza potrivit destinațiilor arătate la acest punct, locatarul fiind obligat să restituie, în deplină proprietate, liber de orice sarcină, bunul închiriat.
5. Obiectivele locatorului sunt:
a) menținerea suprafeței de pajiște;
b) realizarea pășunatului rațional pe grupe de animale și pe tarlale, cu scopul menținerii calității covorului vegetal, in perioada 1aprilie – 1noiembrie a fiecarui an;
c) cresterea producției de masă verde pe ha pajiște.

III. DURATA CONTRACTULUI

1. Durata închirierii este de 10 ani începând cu data semnării prezentului contract, cu respectarea perioadei de păsunat, respectiv, 1aprilie – 1noiembrie a fiecărui an.

IV. PREŢUL ÎNCHIRIERII

1. Pretul închirierii este de	lei/ha/an, chiria totală anuală (nr. ha x pret pe ha) fiind în valoare
de	......lei,
2. Plata chiriei se face în două transe: 30% până la data de 31 iulie a fiecarui an si 70% până la data de 30 noiembrie.
3. Pentru terenurile proprietate publică a statului ori a unităților administrativ teritoriale, închiriate, se stabilește taxa pe teren – care reprezintă sarcina fiscală a chiriașilor, titulari ai dreptului de folosință și se stabilește în condiții similare impozitului pe teren în baza art. 463 alin. 2 (4) și a art 467 alin. (5) din Legea nr.227/2015
4. Suma totală prevăzută la pct. 1 și 3 va fi plătită în numerar la casieria unităţii administrativ-teritoriale sau prin ordin de plată în contul comunei I.L.Caragale, deschis la Trezoreria Moreni, după cum urmează : 
- Chirie teren cont : RO37TREZ27421A300530XXXX ,Trezoreria Moreni. 
- Taxa pe teren, cont: RO23TREZ2742107020203XXX, Trezoreria Moreni
5. Chiria se indexeaza anual cu rata inflatiei comunicata de Institutul National de Statistica, pentru ultimele 12 luni anterioare datei la care s-a efectuat ultima plata a chiriei, la care se adauga si taxa pasune 
6. Întârzierea la plată a chiriei se penalizează cu 0,1% pentru fiecare zi de întârziere, cuantum ce nu se va modifica pe parcursul derularii contractului.
7. Neplata chiriei până la încheierea anului calendaristic, conduce la rezilierea contractului.
8.  Prețul închirierii va fi modificat prin act adițional între părți în următoarele situații :
 - va fi indexat anual cu rata inflației ; 
- majorat, în cazul în care prețul mediu pentru masa verde obținută de pe suprafețele cu pășuni, respectiv, fânețe permanente din județul Dâmbovița stabilit prin H.C.J Dâmbovița este mai mare decât prețul rezultat ca urmare a licitației publice din anul 2023. 
- Contactul va fi modificat prin act adițional conform prevederilor din noul amenajamentul pastoral, după aprobarea acestuia.

V. DREPTURILE ȘI OBLIGAȚIILE PĂRŢILOR:
1. Drepturile locatarului:
a) de a exploata în mod direct, pe riscul si pe răspunderea sa pajistile care fac obiectul contractului de închiriere.
2. Drepturile locatorului:
a) sa inspecteze suprafetele de pajisti închiriate, verificând respectarea obligatiilor asumate de locatar; Verificarea se va efectua cu notificarea prealabilă a locatarului .
b) să predea pajistea locatarului, indicându-i limitele, precum şi inventarul existent pe bază de proces-verbal;
c) să solicite utilizatorului situaţia lucrărilor realizate cu valoarea exactă a acestora şi devizul aferent conform legislaţiei în vigoare, in vederea efectuarii receptiei, in conditiile legii.;
d) să-si dea acordul de principiu pentru lucrările ce urmează a fi executate de locatar pe pajiste;
e) să participe la recepţionarea lucrărilor executate de către locatar pe pajiste şi să confirme prin semnătură executarea acestora.
3. Obligațiile locatarului:
a) să asigure exploatarea eficace în regim de continuitate și de permanentă a pajistilor ce fac obiectul prezentului contract;
b) nu poate subînchiria bunurile care fac obiectul prezentului contract. Subînchirierea totală sau parțială este interzisă, sub sanctiunea nulitătii absolute.
c) cu acordul scris al locatorului, locatarul poate să cesioneze contractul de închiriere soţului care participă la exploatarea bunurilor închiriate sau descendenţilor săi majori.
d) să plătească chiria la termenul stabilit;
e) să respecte cel puţin încărcătura minimă de 0,3 UVM/ha în toate zilele perioadei de păşunat;
f) să comunice în scris primăriei, in termen de 5 zile, de la vânzarea animalelor sau a unora dintre acestea, în vederea verificării respectării încărcăturii minime de 0,3 UVM/ha în toate zilele perioadei de păşunat;
g) să păşuneze animalele exclusiv pe terenul închiriat.
h) să practice un pasunat rational pe grupe de animale si pe tarlale;
i) să introducă animalele la păsunat numai în perioada de pășunat stabilită;
j) să nu introducă animalele la păsunat în cazul excesului de umiditate a pajistii;
k) să realizeze, anual, pe cheltuiala sa lucrările de intretinere prevazute in amenajamentul pastoral;
l) să respecte bunele condiţii agricole şi de mediu, în conformitate cu prevederile legale în vigoare;
m) să restituie locatorului, în deplină proprietate, bunurile de retur, în mod gratuit si libere de orice sarcini, la încetarea contractului de închiriere prin ajungere la termen;
n) să restituie concedentului suprafata de pajiste ce face obiectulprezentului contract, în condiții cel putin egale cu cele de la momentul încheierii contractului;
o) să plătească 30% din prima de asigurare.
p) are obligatia sa incheie acordul de pasunat, anexa la prezentul contract, cu crescatorii de animale din localitate, ce nu au incheiate contracte de concesiune ori de inchiriere în caz contrar prezentul contract încetând să producă efecte juridice, în condiţiile legii şi a contractului;
r) în vederea întreţinerii şi utilizării suprafeţelor de pajişti, precum şi pentru conservarea, ameliorarea şi păstrarea biodiversităţii acestora, utilizatorii pajiştilor au obligaţia să aplice pe fiecare parcelă acţiunile tehnice cuprinse în proiectul de amenajament pastoral, precum şi planul de fertilizare şi lucrarile de întreţinere prevăzute de acesta.
s) are obligaţia de a efectua anual toate lucrările prevăzute în amenajamentul pastoral, ce cu referire la terenurile ce fac obiectul contractului, reprezinta anexa la contract.
4. Obligațiile locatorului:
a) este obligat să nu îl tulbure pe locatar în exercitiul drepturilor rezultate din prezentul contract de înhiriere.
b) nu are dreptul să modifice în mod unilateral contractul de închiriere, în afară de cazurile prevăzute expres de lege.
c) este obligat să notifice locatarului apariţia oricăror împrejurări de natură să aducă atingere drepturilor locatarului, inclusiv pierderea dreptului de proprietate ca urmare a unor hotrarari judecatoresti;
d) să constate si să comunice locatarului, orice atenţionare referitoare la nerespectarea clauzelor prezentului contract.

VI. Clauze contractuale referitoare la împartirea responsabilitătilor de mediu între părti: 

Locatorul are urmatoarele obligatii: sa verifice respectarea normelor de protectia mediului si 
a obligatiilor locatarului prevazute de lege si de prezentul contract, iar in cazul constatarii unor abateri sa ia masurile legale ce se impun prin structura cu atributii din cadrul aparatului de specialitate al primarului..
Locatarul are urmatoarele obligatii: sa transporte deseurilor vegetale rezultate din intretinerea pasunii, in locul special stabilit de autoritatile locale; sa nu arda si sa interzică arderea deseurilor vegetale rezultate din intretinere; sa adune de pe suprafetele inchiriate diversele deseuri si gunoaie, conform amenajamentului pastoral, precum si de pe suprafetele aflate in zona drumurilor comunale si judetene; sa nu permita depozitarea de deseuri pe suprafetele închiriate.

VII. RĂSPUNDEREA CONTRACTUALĂ

1. Nerespectarea de către părţile contractante, a obligaţiilor prezentului contract de închiriere, atrage răspunderea contractuală a părţii în culpă.
2. Pentru nerespectarea obligaţiilor prevăzute în prezentul contract, părţile datorează penalităţi în limitele stabilite de legislaţia in vigoare. Dacă penalităţile nu acoperă paguba, se vor plăti daune.
3. Forţa majoră, exonerează părţile de răspundere. Apariţia si încetarea cazului de forţă majoră se va comunica celeilalte părţi în termen de 5 zile, prin telefon, fax, urmat de o notificare scrisă, cu confirmarea constatării evenimentelor de acest gen de către autorităţile competente. În caz de forţă majoră, comunicată si constatată în condiţiile de mai sus, exercitarea obligaţiilor părţilor se decalează cu perioada corespunzătoare acesteia, cu menţiunea că nicuna din părţi nu va pretinde penalităţi sau despăgubiri.

VIII. LITIGII

1. Litigiile, de orice fel, ce vor decurge din exercitarea prezentului contract, vor fi soluţionate pe cale amiabilă. În cazul in care acest lucru este imposibil, vor fi rezolvate prin instanţele de judecată.
2. Pe toată durata închirierii, cele doua părţi se vor supune legislatiei în vigoare.
3. Prezentul contract constituie titlu executoriu.

IX. ÎNCETAREA CONTRACTULUI
Prezentul contract de închiriere încetează în urmatoarele situaţii:
a) în cazul imposibilității obiective a locatarului de a-l exploata prin neasigurarea încărcăturii minime de animale;
b) păşunatul altor animale decît cele înregistrate în RNE;
c) la expirarea duratei stabilite în contractul de închiriere;
d) în cazul în care interesul național sau local o impune, prin denunţarea unilaterală de către locator în baza documentelor oficiale, cu plata unei despagubiri juste si prealabile în sarcina acestuia, în caz de dezacord fiind competentă instanţa de judecată;
e) în cazul nerespectarii obligaţiilor contractuale de către locatar, prin reziliere de catre locator,cu plata unei despăgubiri în sarcina locatarului;
f) în cazul nerespectarii obligaţiilor contractuale de catre locator prin reziliere de catre locatar, cu plata unei despăgubiri în sarcina locatorului;
g) în cazul imposibilității obiective a locatarului de a-l exploata, prin renunţare, fără plata unei despăgubiri;
h) neplata la termenele stabilite prin contract, a chiriei şi a penalităţilor datorate;
i) în cazul vânzării animalelor de către locatar;
j) schimbarea destinatiei terenului, folosirea pajistii în alte scopuri decât cel pentru care a fost închiriat terenul;
k) în cazul în care se constată, de către reprezentanţii consiliului local faptul că, pajistea închiriată nu este folosită.
l) in cazul in care unitatea administrativ-teritoriala, pierde dreptul de proprietate asupra terenului ce face obiectul contractului, prin hotarare judecatoreasca definitiva si irevocabila, contractul inceteaza de plin drept, fara interventia instantei de judecata, in baza unei notificari a proprietarului;
m) in cazul in care unitatea administrativ-teritoriala, pierde dreptul de proprietate asupra unei parti a terenului ce face obiectul contractului, prin hotarare judecatoreasca definitiva si irevocabila, contractul inceteaza de plin drept, fara interventia instantei de judecata, in baza unei notificari a proprietarului, cu privire la terenul in cauza, urmand ca situatia nou creata sa se reflecte prin incheierea unui act aditional la contract ;
n) în cazul constatării de către comisia de receptie ca nu au fost efectuate lucrările stabilite prin contract și amenajamentul pastoral.

X. FORTĂ MAJORĂ

1. Nici una dintre părțile contractante nu răspunde de neexecutarea la termen sau/și de executarea în mod necorespunzator - total sau partial - a oricărei obligaţii care îi revine în baza prezentului contract, dacă neexecutarea sau executarea necorespunzatoare a obligaţiei respective a fost cauzată de forţă majoră, aşa cum este definită de lege.
2. Partea care invocă forţa majoră este obligată să notifice celeilalte părţi, în termen de 5 (zile, ore), producerea evenimentului şi să ia toate masurile posibile în vederea limitării consecinţelor lui.
3. Dacă în termen de 20 (zile) de la producere, evenimentul respectiv nu inceteaza, partile au dreptul sa-si notifice incetarea de drept a prezentului contract fara ca vreuna dintre ele sa pretinda daune-interese.
4. În cazul decesului locatarului, moştenitorii legali sau testamentari ai exploataţiei pot continua derularea contractului.

XI. NOTIFICĂRI
1. În accepțiunea părților contractante, orice notificare adresată de una dintre acestea celeilalte, este valabil indeplinită, dacă va fi transmisă la adresa/sediul prevăzut în partea introductivă a prezentului contract.
2. În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire (A.R.) și se consideră primită de destinatar la data mentionată de oficiul postal.
3. Dacă notificarea se trimite prin fax, ea se considera primita în prima zi lucrătoare după cea în care a fost expediată.
4. Notificările verbale nu se iau in considerare, de nici una dintre părți, dacă nu sunt confirmate prin intermediul uneia dintre modalitatile, prevazute la alineatele precedente.

XII. CONDIŢII SPECIALE  DE  ÎNDELINIRE A CONTRACTULUI

1. Anual, până la data de 1 martie, utilizatorii de pajişti răspund pozitiv şi se supun controalelor efectuate de catre primar, prin functionari din aparatul de specialitate care verifică respectarea încărcăturii de animale/ha/contract, în corelare cu suprafeţele utilizate, având totodată obligaţia să stabilească disponibilul de pajişti ce pot face obiectul concesionării ori închirierii ulterioare.
2. Lucrările de întreţinere şi curăţire a pajiştilor şi a utilităţilor zoopastorale se vor efectua de către crescătorii de animale care le folosesc, pe cheltuiala lor, avându-se ân vedere faptul ca la stabilirea redevenţei ori a chiriei s-au luat în calcul astfel de cheltuieli, ţinându-se cont de echilibrul financiar dintre valoarea producţiei de iarbă disponibilă şi obligaţiile care îi sunt impuse utilizatorului pajiştii permanente prin cheltuielile cu implementarea amenajamentului pastoral.
3. Pentru contractele încheiate se va asigura o încărcătură optimă de animale pe hectar, dar nu mai mică de 0,3 UVM/ha.
4. Utilizatorii pajiştilor au obligaţia de a lua toate măsurile pentru întreţinerea acestora, cu menţinerea categoriei de folosinţă.
5. Controlul menţinerii, întreţinerii şi utilizării pajistilor proprietate publica sau privată a comunei I.L. Caragiale se asigură de primar, prin personalul propriu din aparatul de specialitate al primarului, ce are obligatia de a controla modul în care se aplică şi se respectă prevederile din amenajamentele pastorale si cum se respecta prevederile contractuale stabilite pentru pajiştile concesionate sau închiriate.
6. Pentru controlul respectării regimului pastoral şi a prevederilor amenajamentelor pastorale, utilizatorii de pajişti vor permite accesul personalului împuternicit, după înştiinţarea prealabilă a acestora, cu respectarea prevederilor legale în vigoare.
7. Drepturile şi obligaţiile ce decurg din angajamentele de agromediu încheiate anterior intrării în vigoare a prezentei ordonanţe de urgenţă se transmit crescătorilor de animale, persoane fizice sau juridice, care au încheiat contracte de concesiune/închiriere pentru suprafeţele de pajişti respective.
8. Folosirea şi exploatarea pajiştilor se fac cu respectarea bunelor condiţii agricole şi de mediu, în conformitate cu prevederile legale în vigoare.
9. Supraînsămânţarea pajiştilor se realizează numai cu seminţe de plante erbacee furajere din familiile de graminee şi leguminoase perene sau amestecuri ale acestora.
10. Supraînsămânţarea pajiştilor cuprinse în ariile protejate se realizează numai cu seminţe din specii adaptate specificului climatic din respectivele arii protejate.
11. Partile, dupa aprobarea amenajamentului pastoral, incheie acte aditionale la contractele de concesiune ori inchiriere, dupa caz, in conditiile legii, prin care se stabilesc lucrarile de intretinere ce se efectueaza in fiecare an, stabilindu-se prin documente specifice valoarea acestora. Totodata prin acte aditionale se va stabili si redeventa/chiria datorata de utilizator astfel încât să se ţină cont de echilibrul financiar dintre valoarea producţiei de iarbă disponibilă şi obligaţiile care îi sunt impuse utilizatorului pajiştii permanente prin cheltuielile cu implementarea amenajamentului pastoral;
12. În situaţia în care beneficiarul contractului nu va realiza lucrările prevăzute în amenajament (care vor fi specificate în actul adiţional la contract)sau dacă pentru lucrările efectuate nu sunt recepţionate de către reprezentanţii consiliului local, chiriaşul este obligat să plătească valoarea redeventei de la data încheierii contractului, stabilită prin licitatie.

XIII. DISPOZITII FINALE:

1. Prezentul contract, poate fi modificat si adaptat cu legislaţia în vigoare pe parcursul executării sale, cu acordul părților.
2. Introducerea de clauze contractuale speciale, modificarea sau adaptarea prezentului contract, se poate face numai prin act adiţional, încheiat între părţile contractante.
3. Orice modificări legale ale prevederilor contractului de închiriere vor fi însuşite prin hotărâre a Consiliului local.
4. Prezentul contract constituie titlu executoriu pentru partea care va fi în neconcordanţă cu prevederile sale.
5. Prezentul contract, impreună cu anexele sale, care fac parte integrantă din cuprinsul său reprezină voinţa părţilor.
6. Prezentul contract a fost încheiat intr-un numar de . . . . . . . . exemplare, din care . . . . . . . . .
astăzi . . . . . . . . . . . . ., data semnării lui, în Primăria ..........................

LOCATOR,	LOCATAR

I.L. Caragiale, 23 martie 2023


INIŢIATOR, PRIMAR,
Adrian NĂSTASE

